A Samsung végre tényleg mindent mindennel összeköt
E benyomás megszerzéséhez nem kell feltétlenül Las Vegasba utazni, elég csak a cégek által kiadott közleményeket olvasgatni. A frissített, még nagyobb, erõsebb, jobb termékek persze nem hiányozhatnak, a termékfejlesztõi divíziók szorgos hangyák módjára dolgoznak, de az igazi „sokk" akkor éri az embert, amikor a Las Vegas Convention Center csarnokaiban bolyong.
A mágikus jelszó: connected

A kiállítók igyekeznek kerülni a mára kissé elkoptatott IoT, vagyis dolgok internete kifejezést, hiszen nem különösebben hangzik jól, és a felhasználók számára nem egyértelmû, hogy milyen jelentést hordoz. Ehelyett sokkal inkább a connected (csatlakoztatott), a smart, az intelligens, az univerzális, a minden platformra kiterjedõ szlogeneket vetik be, a helyszínen pedig mindezt tökéletesen becsomagolva mutatják be.

Mindezek ellenére idén a téma õszinte, és meglehetõsen elszánt felvállalása a Samsung részérõl jött (az IoT rövidítést sem kerülték), ami némileg meglepõ, hiszen ritkán lépi meg azt egy ilyen kaliberû elektronikai vállalat, hogy nem egy, vagy több termékre fûzi fel mondandóját, üzenetét. A koreaiak ezúttal nem így tettek, és persze akadt egy-két érdekes, de piaci szempontból nem túlságosan meghatározó termék, a lényeg egyértelmûen az IoT terveken volt.

A cég ugyanis vett egy nagy levegõt, és végre konkrétumokat, dátumokat, vállalásokat tett azzal kapcsolatban, hogy akkor mégis hogy lesz végre egyszerûbb, jobb az életünk attól, hogy

az autónk képes kommunikálni az okosórával, ami hazaérve beindítja a kávéfõzõt, plusz szól a mosógépnek, hogy indulhat a mosás.

A bõ egyórás bejelentés alatt több kulcsszó is elhangzott, amelyek közül az egyszerûségre törekvés lehet a leglényegesebb mozzanat. A cég kimondta, hogy a mai többféle, szerteágazó, követhetetlen szabványok mentén burjánzó dolgok internetébõl így tuti nem lesz semmi, vagyis egységesíteni, és egyszerûsíteni kell. Ez a Samsung részérõl idén tavasszal a SmartThings alkalmazás, és persze a mögötte lévõ platform elindulásával történik meg, ez lesz az a csomópont, amin keresztül a konyhában mosogató anyuka hangutasításra indítja a mosást, majd a hûtõ kijelzõjén kommunikál a családtagokkal.

Persze, mese habbal!

Ezerszer láttuk már ezt, miért történne ezúttal máshogy és éppen ebben az évben mindez? Ha nem is pont ezekkel a szavakkal, de nagyjából ezt kérdeztük meg Jordan Peters, a Samsung Europe brand és kommunikációs csoportjának alelnökétõl, aki szerint ebben az évben minden készen áll a rajthoz.

Egyrészt a kommunikációt végre problémamentessé varázsoló 5G itt kopogtat, olyannyira, hogy az amerikai Verizon idén már indítja az erre alapuló élõ hálózatát.

Másrést Peters szerint most állt össze úgy a technológia, az azt kiszolgáló eszközök, a mögötte lévõ mesterséges intelligencia (lásd Bixby), ami stabil alapot ad annak, hogy valódi, használható IoT-rõl lehessen beszélni. Ide csatlakozik az a vállalás, ami szerint a Samsung 2020-ra csak olyan eszközzel fog rendelkezni, ami már hálózatba köthetõ és intelligens, és ez végre nem 15-20, hanem mindössze 2 év múlva fog megtörténni.

A cég szakembere elismerte, hogy a hangvezérléssel összefüggõ nyelvi korlátok továbbra is beszédtémát fognak képezni, bár azt is elmondta, hogy az angol, illetve koreai nyelv mellett ezerrel dolgoznak a további nyelvek hozzáadásán. Ugyanakkor a magyar nyelv támogatására valószínûleg 2020 környékén is várnunk kell majd, de ez nemcsak a Bixby, hanem a Siri, a Cortana, vagy az Alexa esetében is így lesz.

Mi a helyzet a többiekkel?

És ha most képzeletben visszaugrunk a CES 2018 kiállítóterébe, akkor a fentiek tökéletes leképezését látjuk, csak minden cég esetében a saját üzletére, nyelvére lefordítva. Az IBM, vagy a Qualcomm az IoT agyán dolgozik, a platformot adja, tálalja, a Panasonic kijelzõkkel, okosautók mûszerfalához szánt látványos paneleket mutatott be, de még a Sony is arról beszélt, hogy az autó, a nappali, a mobil hogy képez majd egy egységet, és teszi fantasztikussá az életünket.

A CES-en most mindenki errõl beszél, minden errõl szól, és talán az az elsõ év, amikor nem túlságosan frusztráló az a tény, hogy a cégek, illetve szakértõk évek óta errõl beszélnek. Idén a jelek szerint tényleg megmozdult valami, és ez nem feltétlenül egyedül a Samsung „érdeme", ugyanakkor a koreaiak az elsõk közt tették le a garast, egy rakás pénzt pumpálnak a fejlesztésekbe (ez 2017-ben 14 milliárd dollár volt), és konkrétumokkal, de legalább számon kérhetõ jövõképpel láttak el bennünket.

Nyugodjon le mindenki: ettõl még egy pár évig a saját kezünkkel indítjuk be a mosógépet, nem valószínû, hogy egy kamera/mikrofon páros segítségével csevegünk a pizzafutárral, az azonban biztos, hogy a piacra kerülõ termékek egyre nagyobb arányban lesznek képesek ezekre a célokra, így a végén már „csak" nekünk felhasználóknak kell felnõni a feladathoz.

Ha szeretne még több érdekes techhírt olvasni, akkor kövesse az Origo Techbázis Facebook-oldalát, kattintson ide!
CES 2018 IoT Samsung